Blir Bryggen-kamp

Ap-ledelsen må få bystyregruppen sin til å svelge mulig Bryggen-bybane.

Publisert Publisert 14. oktober 2015

FREMDELES DEBATT: "Bybanealliansen" med SV, KrF og Venstre har bestilt illustrasjoner av hvordan de mener Bryggen kan se ut med bybane. Dette alternativet er fremdeles det beste, mener BT.

Denne artikkelen er over fire år gammel

Fra klokken 1600 i dag møtes den nye bystyregruppen til Ap på rådhuset. Først blir det middag, deretter fakta. I løpet av ettermiddag og kvelden skal de presentere resultatet fra byrådsforhandlingene med KrF og Venstre.

De to andre partiene presenterer også resultatene for sine politikere i kveld. Klokken 1915 blir det pressekonferanse, dersom alle er vel forlikte.

Åsane-debatt

Utenom hvem som blir ordfører, er det knyttet mest spenning til hvor veien går for Bybanen. Som BT har skrevet tidligere denne uken, ønsker det nye flertallet på fylkestinget, ledet av Anne Gine Hestetun (Ap), at Bybanen skal bygges til Åsane før Fyllingsdalen.

Årsaken er usikkerheten rundt Fyllingsdalen-traseen, og om man kan starte byggingen allerede i 2018.

Det har skapt sterke reaksjoner i Høyre.

Bybane-kompromiss

Slik BT forstår det har de kommende byrådspartnerne funnet frem til følgende kompromiss i bybanesaken:

Det skal bygges til Fyllingsdalen først.

De nye makthaverne skal imidlertid oppdatere seg på status for Dalen-traseen.

Dersom Fyllingsdalen-traseen er vanskelig å gjennomføre, og man får store utsettelser, snur man mot nord.

Hvis det blir tilfelle, så blir det bybane over Bryggen.

Viktig med tid

Begrunnelsen er logisk. Dersom man havner i tidsnød med Fyllingsdalen-traseen, må man kaste seg rundt og velge et alternativ som ikke vil ta lang tid. Tunnel-alternativene er ikke ferdig utredet, og tunneltilhengerne er heller ikke enige om hvilken tunnel man skal velge.

Den eneste traseen man vet vil holde tidsskjemaet er dermed Bryggen-traseen.

BT kommer tilbake med mer og oppdaterer fra pressekonferansen klokken 1915 i kveld.

Publisert Publisert: 14. oktober 2015 15:57 Oppdatert: 14. oktober 2015 23:39